Държавен вестник, бр. 50, 2010 г., стр. 126

СТР.  126	
Д Ъ Р Ж А В Е Н  В Е С Т Н И К 	
БРОЙ  50
седалището и адреса на управление на дружество-
то съгласно предложението на надзорния съвет; 
2. промени в устава на дружеството; проект за 
решение – ОСА приема промени в устава на дру-
жеството по предложение на надзорния съвет; 3. 
разни. Регистрирането на акционерите за участие 
в събранието ще започне в 10,30 ч. в деня на 
събранието в седалището на дружеството: Симе-
оновград, ул. Братя Миладинови 2. При липса на 
кворум на основание чл. 227 ТЗ общото събрание 
на акционерите ще се проведе на 1.Х.2010 г. в 
11 ч. на същото място и при същия дневен ред. 
Пъломощниците на акционерите се легитимират 
с лична карта и писмено пълномощно.
5460
20. – Управителният съвет на Съюза на 
производителите на зърнени и маслодайни кул-
тури – Пловдив, на основание чл. 26 ЗЮЛНЦ 
свиква редовно общо събрание на 18.ХІ.2010 г. в 
14 ч. в гр. Хисаря, ул. Аугуста 5, хотел „Спа Клуб 
Централ“, конферентна зала, при следния дневен 
ред: 1. отчет за дейността на управителния съвет; 
2. отчет за дейността на контролния съвет; 3. 
промени в устава; 4. приемане, освобождаване 
и утвърждаване на нови членове; 5. приемане на 
бюджет и определяне размер на встъпителен и 
членски внос; 6. избор на нов управителен съвет 
и контролен съвет и председател на управителния 
съвет; 7. избор на ново име на сдружението. При 
липса на кворум на основание чл. 27 ЗЮЛНЦ 
общото събрание ще се проведе същия ден в 
15 ч., на същото място и при същия дневен ред.
5445
30. – Управителният съвет на футболен клуб 
„Перперикон“, с. Перперек, област Кърджали, на 
основание чл. 26 ЗЮЛНЦ свиква общо събрание 
на 16.VІІІ.2010 г. в 17,30 ч. в залата на кметството 
в с. Перперек при следния дневен ред: 1. отчетен 
доклад за дейността на футболния клуб през сезон 
2009 г./2010 г.; 2. приемане на нови членове; 3. 
освобождаване и избиране на нов председател 
на футболния клуб; 4. освобождаване на управи-
телния съвет на футболния клуб; 5. избор на нов 
управителен съвет на футболния клуб.
5443
20. – „Интеркапитал Пропърти Дивелоп-
мънт“ – АДСИЦ, София, вписано в търговския 
регистър към Агенцията по вписванията с ЕИК 
131397743, на основание чл. 92а ЗППЦК уведомява 
инвеститорите относно началото на публично 
предлагане на 19 294 508 обикновени поименни 
безналични акции с право на един глас всяка с 
номинална стойност 1 лв. за всяка една акция 
и емисионна стойност 3 лв., при общ размер на 
емисията от 19 294 508 лв. съгласно приетото на 
10.ІIІ.2010 г. решение на съвета на директорите 
за увеличение на капитала от 4 823 627 лв. на 
24 118 135 лв. и съгласно проспект за публично 
предлагане на акции на дружеството, потвърден 
от Комисията за финансов надзор с Решение 
№ 235-Е от 14.IV.2010 г. За начало на публичното 
предлагане се счита датата на обнародване на съ-
общението за публичното предлагане на акциите 
на „Интеркапитал Пропърти Дивелопмънт“ – АД-
СИЦ, в „Държавен вестник“ и публикуването на 
същото съобщение във вестник „Дневник“ (чл. 92а 
ЗППЦК). При разминаване на двете дати за на-
чало на публичното предлагане се счита датата 
на по-късната публикация. Акционерите на „Ин-
теркапитал Пропърти Дивелопмънт“ – АДСИЦ, 
имащи право да запишат акции от тази емисия, 
могат да запишат брой акции, съразмерни на 
участието им в капитала на дружеството преди 
увеличението. За да се осигури правото на ак-
ционерите по пред­ходното изречение, се издават 
права. Правата се издават в полза на акционерите, 
придобили акции най-късно 7 дни след датата на 
обнародване на съобщението за предлагането в 
„Държавен вестник“. На следващия работен ден 
„Централен депозитар“ – АД, открива сметки за 
права на тези лица, като срещу всяка акция се 
издава едно право. Едно право дава възможност 
за записване на 4 броя нови акции по емисионна 
стойност 3 лв. за всяка една акция. Всяко лице, 
което не е акционер и желае да запише акции, 
може да придобие права в срока за прехвърляне 
на правата или при провеждане на явния аукцион. 
Всяко лице може да запише най-малко 1 акция 
и най-много такъв брой акции, който е равен на 
броя на притежаваните права, разделен на 0,25. 
Началната дата, от която започва да тече срокът 
за прехвърляне на правата и записване на акции, 
е първият работен ден, следващ изтичането на 
7 дни от датата на обнародване на съобщението 
за публичното предлагане в „Държавен вестник“ 
и публикацията му във в. „Дневник“. Крайни-
ят срок за прехвърляне на правата е първият 
работен ден, следващ изтичането на 14 дни от 
началото на продажбата на правата, така както 
е определено по-горе. Съгласно правилника на 
„Българска фондова борса – София“ – АД (БФБ), 
последната дата за търговия с права на борсата 
е два работни дни преди изтичането на срока 
по предходното изречение. На 5-ия работен ден 
след крайната дата на срока за прехвърляне на 
правата „Интеркапитал Пропърти Дивелопмънт“ – 
АДСИЦ, чрез инвестиционния посредник „Ин-
теркапитал Маркетс“ – АД, предлага за продаж-
ба при условията на явен аукцион тези права, 
срещу които не са записани акции от новата 
емисия до изтичане на срока за прехвърляне на 
правата. Лицата, закупили права на организирания 
от „Българска фондова борса – София“ – АД, явен 
аукцион, могат да запишат акции срещу тях до 
изтичането на срока за записване на акции. Край-
ният срок за записване на акции от притежате-
лите на права съгласно чл. 112б, ал. 5 ЗППЦК е 
първият работен ден, следващ изтичането на 15 
работни дни от деня, в който изтича срокът за 
прехвърляне на правата. Не се допуска записване 
на акции преди началния или след крайния срок, 
посочени по-горе. Ред за прехвърляне на правата: 
Прехвърлянето на права посредством тяхната 
покупко-продажба, т.е. търговията с права, се 
извършва на БФБ „Пазар на права“ (чл. 112б, 
ал. 6 и сл. ЗППЦК). Правата се закупуват от 
инвеститорите на борсата чрез подаване на по-
ръчка за покупка до инвестиционен посредник, 
член на борсата. За придобиването на права по 
други способи се прилагат разпоредбите на пра-
вилника на „Централен депозитар“ – АД. Суми-
те, получени от продажбата на права, постъпват 
по специална сметка, открита от „Централен де-
позитар“ – АД, и не могат да се ползват до впис-